《蝶恋花 其六 案《东白堂词选》题作「春怀」》
清代·俞士彪

忽暖忽寒晴又雨。天也如人，直恁无凭据。郊外翠尘堤上絮。

梦魂迷却江南路。

不忍再吟肠断句。赚到而今，只有愁如许。独倚危楼春欲暮。

画船犹自催歌舞。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。